Ministrul israelian al Apărării spune că Macron este o „rușine pentru valorile lumii libere”. Ce acuzații aduce acesta Franței
Ministrul apărării din Israel, Yoav Gallant, l-a catalogat pe președintele francez Emmanuel Macron drept „o rușine pentru națiunea franceză și pentru valorile lumii libere” într-o declarație postată pe rețelele sociale, după ce guvernul francez a decis să interzică companiilor israeliene să își expună produsele militare la târgul Euronaval de la Paris de luna viitoare, relatează POLITICO, potrivit News.ro. El a acuzat Franța de „punerea în aplicare în mod constant a unei politici ostile față de poporul evreu”.